joelniklaus/EU_Wikipedias huggingface dataset:
Κατάλογος πόλεων που φιλοξένησαν τη Junior Eurovision

Αυτή η σελίδα είναι ένας κατάλογος πόλεων και σταδίων που φιλοξένησαν τον Παιδικό Διαγωνισμό Τραγουδιού Eurovision, μία ή περισσότερες φορές. Τα μελλοντικά στάδια είναι σε πλάγια.

Ο πρώτος διαγωνισμός πραγματοποιήθηκε το 2003 στη δανική πρωτεύουσα, την Κοπεγχάγη. Μετά τα προβλήματα διοργάνωσης για την έκδοση του 2004, η τοποθεσία των επόμενων διαγωνισμών διορίστηκε από την Ευρωπαϊκή Ραδιοτηλεοπτική Ένωση (EBU), μετά από μια διαδικασία υποβολής προσφορών με ραδιοτηλεοπτικούς φορείς από τις συμμετέχουσες χώρες. Ως εκ τούτου, το Βέλγιο ήταν η πρώτη χώρα που υπέβαλε με επιτυχία τα δικαιώματα για τη διοργάνωση του διαγωνισμού το 2005. Η Πολωνία έγινε η πρώτη χώρα που φιλοξένησε δύο συνεχόμενους διαγωνισμούς (το 2019 και το 2020, αντίστοιχα).

Αρχικά, σε αντίθεση με την έκδοση για ενηλίκους, η χώρα που κερδίζει δεν λαμβάνει το δικαίωμα να φιλοξενήσει τον επόμενο διαγωνισμό. Ωστόσο, για τους διαγωνισμούς από το 2014 έως το 2017, το 2019 και στη συνέχεια το 2020, η χώρα που κέρδισε είχε το δικαίωμα της πρώτης άρνησης να φιλοξενήσει τον επόμενο διαγωνισμό. Η Ιταλία χρησιμοποίησε αυτήν την ρήτρα το 2015 για να αρνηθεί τη διοργάνωση του διαγωνισμού εκείνο το έτος μετά τη νίκη τους το 2014. Οι χρονιές 2010, 2012, 2013, 2015, 2016, 2018 και 2019 είναι χρονιές που μια χώρα έχει κερδίσει και φιλοξένησε την επόμενη χρονιά.

Το Κίεβο και το Μινσκ είναι δύο πόλεις που έχουν φιλοξενήσει δύο φορές το διαγωνισμό.

Διαγωνισμοί

1. Ωστόσο ο χώρος που φιλοξένησε τον διαγωνισμό είναι στη Μάρσα, Μάλτα, ο εκτελεστικός επόπτης Βλαντισλάβ Γιακοβλέφ είπε στις 18 Δεκεμβρίου 2013 ότι δεν θα υπάρχει οικοδέσποινα πόλη αλλά νησί.

Τοποθεσίες τελετής έναρξης

Στάδια

Δείτε επίσης
 Κατάλογος παρουσιαστών της Eurovision

Παραπομπές

Επιπλέον ιστοσελίδες

Junior Eurovision Official Website

Διαγωνισμός Παιδικού Τραγουδιού Eurovision
Άσα Μπάτερφιλντ

Ο Άσα Μπάτερφιλντ είναι Άγγλος ηθοποιός και μοντέλο. Ξεκίνησε την καριέρα του στην ηλικία των 9 ετών στο τηλεοπτικό δράμα After Thomas (2006) και την ταινία κωμωδίας Son of Rambow (2007). Έγινε ευρύτερα γνωστός όταν έπαιξε τον κύριο χαρακτήρα Μπρούνο στην ταινία Το Αγόρι με τη Ριγέ Πιτζάμα (2008), για την οποία έλαβε υποψηφιότητα για το Βρετανικό Βραβείο Ανεξάρτητου Κινηματογράφου και το Βραβείο Κύκλου Κριτικών Κινηματογράφου του Λονδίνου για Νέους Βρετανούς Ερμηνευτές της Χρονιάς στην ηλικία των 11 ετών. Επίσης, έπαιξε το νεαρό Mordred στην τηλεοπτική σειρά του BBC Merlin (2008-2009) και τον Νόρμαν στην ταινία φαντασίας Η Νάννι ΜακΦι και ο Μεγάλος Σαματάς (2010).

Ο Μπάτερφιλντ γεννήθηκε στο Ίσλινγκτον του Λονδίνου και είναι γιος της Ζακλίν Φαρρ και του Σαμ Μπάτερφιλντ. Γεννήθηκε με τα μεσαία ονόματα "Maxwell Thornton", αλλά τώρα χρησιμοποιεί το μεσαίο όνομα "Bopp" στο διαβατήριό του.

Φιλμογραφία

Πηγές 
1.http://m.imdb.com/name/nm2633535/filmotype/actor?ref_=m_nmfm_1

2.http://m.imdb.com/name/nm2633535/bio?ref_=m_mn_ov_bio

Παραπομπές 

Άγγλοι άνδρες ηθοποιοί κινηματογράφου
Κάσιο Μότα

Ο Κάσιο Μότα (λατινικό αλφάβητο : Cássio Motta), γεννημένος στο Σάο Πάολο στις 22 Φεβρουαρίου 1960, ήταν Βραζιλιάνος πρωταθλητής της αντισφαίρισης. Το 1989 ήταν στο νο 134 στον κόσμο.

Ο Μότα αγωνίστηκε με την Βραζιλία στο κύπελλο Ντέιβις από το 1979 έως το 1993 σε 11 διοργανώσεις με ρεκόρ 28 νίκες και 21 ήττες. Ήταν με την εθνική ομάδα νικητής της Αμερικανικής ζώνης το 1987 , φιναλίστ το 1983, το 1984, το 1985, στα ημιτελικά το 1979, 1980, 1986, και το 1992 στα ημιτελικά του παγκοσμίου, στην τελική φάση 

Στο Γαλλικό πρωτάθλημα στο διπλό μεικτό ήταν δεύτερος το 1982 με συμπαίκτρια την Κλαούντια Μοντέιρο, ήατν επίσης στα ημιτελικά το 1982 και το 1992 και στα προημιτελικά το 1983 και το 1989. Στα προημιτελικά του αμερικανικού όπεν το 1983 ενώ δεν έχει συμμετάσχει ποτέ στο Αυστραλιανό όπεν.

Παραπομπές 

Βραζιλιάνοι αθλητές της αντισφαίρισης
Κλαούντια Μοντέιρο

Η Κλαούντια Μοντέιρο (λατινικό αλφάβητο : Cláudia Monteiro), γεννημένη στις8 Μαίου 1961, είναι Βραζιλιάνα πρώην πρωταθλήτρια της αντισφαίρισης. 

Μεγαλύτερη επιτυχία της το 1982 όταν κι έπαιξε στον τελικό του μεικτού στο Γαλλικό πρωτάθλημα με συμπαίκτη τον Κάσιο Μότα. Ήταν στα προημιτελικά του Γουίμπλετον,πάντα στο διπλό, το 1982. Έχει στην καριέρα της ρεκόρ στο απλό 41 νίκες και 82 ήττες, και στα διπλά έχει ρεκόρ 112 νίκες και 131 ήττες>.

Έχει αγωνιστεί με την Βραζιλία στο Φεντ καπ από το 1981 έως το 1987 σε 6 διοργανώσεις με ρεκόρ 16 νίκες και 11 ήττες. Με την Βραζιλία έπαιξε στην τελική φάση του παγκοσμίου το 1981, το 1984, και στα προημιτελικά το 1982.

Παραπομπές 

Βραζιλιάνες αθλήτριες της αντισφαίρισης
Χάιμε Όνκινς

Ο Χάιμε Όνκινς (λατινικό αλφάβητο : Jaime Oncins), γεννημένος στις 16 Ιουνίου 1970, είναι Βραζιλιάνος πρώην πρωταθλητήςτης αντισφαίρισης. Έφτασε στην κορυφαία ατομική κατάταξή του ATP στις 3 Μαΐου 1993, όταν έγινε νο 34 στον κόσμο.

Ξεκίνησε τη καριέρα του το 1986 αρχικά παίζοντας σε εγχώρια τουρνουά της Βραζιλίας κι έπειτα, το 1989, έπαιξε στο εξωτερικό. Το 1989 κέρδισε το πρώτου τίτλο εκτός Βραζιλίας, το Λινς Τσαλεντζ, και το 1992 τον πρώτο του τίτλο στο απλό της ΑΤΡ στην Μπολόνια.

Ο Όνκινς εκπροσώπησε τη χώρα του στους Ολυμπιακούς Αγώνες του 1992 στη Βαρκελώνη, όπου έφτασε στους προημιτελικούς του απλού ενώ αποκλείστηκε στον πρώτο γύρο του διπλού με συμπαίκτη τον ΛΟύις Ματάρ. Στους Ολυμπιακούς Αγώνες του 2000 στο Σίδνεϊ συμμετείχε μόνο στο διπλό όπου αποκλείστηκε στον πρώτο γύρο .

Στο κύπελλο Ντέιβις αγωνίστηκε για την Βραζιλία από το 1991 έως το 2001 σε 11 διοργανώσεις με ρεκόρ 23 νίκες και 11 ήττες.

Η καλύτερη επίδοση του σε τουρνουά Γκραντ σλαμ στο απλό ήταν το Γαλλικό Όπεν του 1992, όπου έφτασε στον 16ο γύρο. Ο Όνκινς ήταν φιναλίστ στο διπλό μεικτό του Γαλλικού πρωταθλήματος το 2001 με συμπαίκτρια την Αργεντινή Πάολα Σουάρες.

Μετά το τέλος της καριέρας του μαζί με τους αδελφούς του Εντουάρντο και Αλεσάντρο άνοιξαν ακαδημία αντισφαίρισης.

Παραπομπές 

Βραζιλιάνοι αθλητές της αντισφαίρισης
Βραζιλιάνοι προπονητές της αντισφαίρισης
Μίμης Βιτσώρης

Ο Δημήτρης ή Μίμης Βιτσώρης (1902-1945) ήταν Έλληνας ζωγράφος και γλύπτης.

Βιογραφικά στοιχεία
Γεννήθηκε στις 26 Σεπτεμβρίου 1902 στη Θεσσαλονίκη. Ήταν το τρίτο παιδί του Αλέξανδρου Βιτσώρη (1860–1911) και της Αικατερίνης Βιτσώρη το γένος Βανδή (1873–1943). Ο πατέρας του είχε γεννηθεί στην Μάντοβα της Ιταλίας, όπου κατείχε εργοστάσιο οινοποιίας. Η μητέρα του είχε γεννηθεί στην Καβάλα και ήταν μοναχοκόρη καπνεμπόρου. Αδέλφια του Μίμη Βιτσώρη ήταν ο ηθοποιός Γιώργης Βιτσώρης (1899–1954), η Έμμα Βιτσώρη (γεν. 1900), ο ηθοποιός και ποιητής Τίμος Βιτσώρης (1904–1941), η Μαίρη Βιτσώρη (γεν. 1908) και η Θηρεσία Βιτσώρη (γεν. 1911). 

Το 1911, μετά το θάνατο του πατέρα του, η οικογένειά του μετακόμισε στην Αθήνα. Εκεί εγγράφηκε στην Ανωτάτη Σχολή Καλών Τεχνών. Ωστόσο, δεν ολοκλήρωσε τις σπουδές του, επειδή διαφώνησε με την εκπαιδευτική φιλοσοφία της Σχολής και ήρθε σε σύγκρουση με τους διδάσκοντες. Σε ηλικία 18 ετών έκανε την πρώτη του ατομική έκθεση. 

Αποχώρησε από την Αθήνα, μετέβη στην Ευρώπη (Ιταλία, Γερμανία και Γαλλία διαδοχικά), μελετώντας τα εκεί ζωγραφικά ρεύματα. Παρέμεινε στο Παρίσι και συνεργάστηκε με το περιοδικό O μικρός Παριζιάνος (Le Petit Parisien) όπου δημοσίευσε σκίτσα του. Αρρώστησε βαριά και το 1925 μετέβη στη Μάλτα, όπου ετοίμασε μερικά από τα σκίτσα του. 

Επέστρεψε στην Ελλάδα το 1927 και άρχισε να ασχολείται με τις προσωπογραφίες και τις τοπιογραφίες. Συνεργάστηκε με εφημερίδες και περιοδικά της Αθήνας, ενώ εικονογράφησε και βιβλία. Το 1930 ίδρυσε την Ομάδα Τέχνη μαζί με άλλους καλλιτέχνες της εποχής του. Έκτοτε συμμετείχε σε πολλές εκθέσεις τόσο στην Ελλάδα όσο και σε άλλες χώρες της Ευρώπης. Πέθανε στις 29 Ιανουαρίου 1945 στην Αθήνα, κλονισμένος από τον θάνατο του αδερφού και της μητέρας του.

Συγγραφικό έργο
Εκτός από τη ζωγραφική συνέγραψε και διάφορες μελέτες και βιβλία σχετικά με την τέχνη. Μεταξύ αυτών:
Τέχνη και εποχή
Έρευνα και διδασκαλία
Προβλήματα δημόσιας αισθητικής

Παραπομπές

Εξωτερικοί σύνδεσμοι
Μίμης Βιτσώρης στον Πανδέκτη, του Εθνικού Ιδρύματος Ερευνών.
Κείμενα του Μίμη Βιτσώρη στη Νέα Εστία.

Έλληνες ζωγράφοι
Γκαρσί Χιμένεθ

Ο Γκαρσί Χιμένεθ ή Γκαρθία Χιμένεθ (724?–758?), θεωρείται, σύμφωνα με το μύθο, ο πρώτος βασιλιάς του Σοβράρμπε στην τρέχουσα επαρχία της Ουέσκας, στην Αραγωνία της Ισπανίας.

Βιογραφία 
Όπως συμβαίνει και με τους περισσότερους χριστιανούς βασιλείς του Σοβράρμπε και της Ριβαγόρθα, η ιστορία του είναι περιπλεγμένη με θρύλους. Στην προκειμένη περίπτωση δεν υπάρχει καμία σαφής ιστορική βάση, με εξαίρεση μια επιγραφή στο υπέρθυρο της κύριας πύλης του ερμιτάζ του Αγίου Πέτρου της Alsasua στη Ναβάρρα, η οποία διακηρύσσει την στέψη του Γκαρθία Χιμένεθ ως ο πρώτου βασιλιά του βασιλείου της Ναβάρρας στις 20 Ιανουαρίου του έτους 717.

Αποτελεί μέρος των λεγόμενων επτά θρυλικών βασιλιάδων του Σοβράρμπε, πολλοί εκ των οποίων ήταν ταυτόχρονα και βασιλιάδες του βασιλείου της Παμπλόνα (που αργότερα έγινε το βασίλειο της Ναβάρρας).

Υπάρχει η υπόθεση ότι Γκαρσί Χιμένεθ και ο Ίνιγο Αρίστα της Παμπλόνα, ο οποίος θεωρείται ο πρώτος βασιλιάς της Ναβάρρας, είναι το ίδιο πρόσωπο.

Σύμφωνα με το μύθο, κατέκτησε την Αίνσα ύστερα από μια σκληρή μάχη με τους μουσουλμάνους, κατά την οποία όταν οι χριστιανοί είχαν σχεδόν ηττηθεί, εμφανίστηκε ένας πύρινος σταυρός πάνω από μια βελανιδιά, το θρυλικό δέντρο του Σοβράρμπε, ο οποίος έδωσε δύναμη στους χριστιανούς στρατιώτες ώστε να κερδίσουν τη μάχη.

Η επιλογή του Γκαρσί Χιμένεθ στην ηγεσία των αραγωνέζων έχει επίσης μυθολογική προέλευση. Λέγεται ότι τριακόσιοι άνδρες που συγκεντρώθηκαν στο μοναστήρι του Σαν Χουάν ντε λα Πένια, τον εξέλεξαν αμέσως ομόφωνα, χωρίς αυτό να έχει προσυμφωνηθεί.

Εμφανίζεται στο Χρονικό του Σαν Χουάν ντε λα Πένια ως άνθρωπος χωρίς γενεαλογία, που αντιπροσώπευε τους κατοίκους των βουνών.

Βιβλιογραφία 
 
 

Ιστορία της Αραγωνίας
Ισπανική μυθολογία
Μεσαιωνικές κομητείες της Αραγωνίας
Αραγωνία
Δημήτρης Πανταζής

Ο Δημήτρης Πανταζής (1934-) είναι Έλληνας δικηγόρος και πολιτικός. Διατέλεσε νομάρχης Σάμου και Αχαΐας, καθώς και γενικός γραμματέας του Υπουργείου Δημόσιας Τάξης.

Βιογραφικά στοιχεία
Γεννήθηκε το 1934 στο Καστόρειο Λακωνίας. Ολοκλήρωσε τις γυμνασιακές του σπουδές στη Σπάρτη. Σπούδασε στην Νομική Σχολή του Πανεπιστημίου Αθηνών και άσκησε μαχόμενη δικηγορία. Επίσης, ήταν ιδρυτικό στέλεχος της Ένωσης Δημοκρατικών Δικηγόρων.

Υπήρξε πολιτικό στέλεχος της Ενώσεως Κέντρου και μεταπολιτευτικά του ΠΑΣΟΚ, με το οποίο και ήταν υποψήφιος βουλευτής Λακωνίας. Από τον Απρίλιο του 1982 μέχρι τον Σεπτέμβριο του 1985 διατέλεσε νομάρχης Σάμου, και στην συνέχεια, από τον Σεπτέμβριο του 1985 έως τον Ιούλιο του 1988, νομάρχης Αχαΐας.

Τον Ιούλιο του 1988 τοποθετήθηκε γενικός γραμματέας του Υπουργείου Δημόσιας Τάξης, θέση στην οποία παρέμεινε έως τον Νοέμβριο της ίδιας χρονιάς, οπότε αντικαταστάθηκε από τον Γιάννη Πανούτσο.

Παραπομπές

Έλληνες δικηγόροι
Πολιτικοί του ΠΑΣΟΚ
Νομάρχες Αχαΐας
Νομάρχες Σάμου
COCO-MAT

Η COCO-MAT είναι εταιρία παραγωγής στρωμάτων και οικιακών επίπλων η οποία ιδρύθηκε το 1989 στην Αθήνα. Ξεκίνησε την δραστηριότητά της με την χειροποίητη κατασκευή στρωμάτων από φυσικά υλικά. Το 1992 η έδρα της εταιρείας μεταφέρθηκε στη Βιομηχανική Περιοχή Ξάνθης, οπότε και επεκτάθηκε στο χώρο των επίπλων και των λευκών ειδών. Το 1997 επεκτάθηκε εκτός των ελληνικών συνόρων, ανοίγοντας το πρώτο της κατάστημα στην Μαδρίτη. Το 2017 η εταιρεία διέθετε πάνω από 100 καταστήματα σε 17 χώρες, ενώ  παράλληλα  βασικό κομμάτι της δραστηριότητάς της αποτελεί και ο εξοπλισμός ξενοδοχείων στην παγκόσμια αγορά.

Χώρες

Ιστορική Αναδρομή 
H δημιουργία της εταιρεία στηρίχτηκε στην ιδέα για κατασκευή φυσικών προϊόντων ύπνου και τη διάδοση της αειφόρου φιλοσοφίας. Η COCO-MAT συστάθηκε το 1989 στα Πατήσια ως μια μικρή οικογενειακή εταιρεία που λάνσαρε ένα νέο τύπο στρώματος, αμέταλλο, από φυσικά υλικά και ανακυκλώσιμο. Το όνομά της προήλθε από τις λέξεις κοκοφοίνικας και στρώμα (mattress). Ακολούθησαν και άλλα βήματα, όπως η εισαγωγή στην γκάμα των προϊόντων ύπνου της χρήσης του ανωστρώματος.

Παραπομπές 

Επιχειρήσεις
Ξάνθη
Μάρκες
Ευαγγελία Πλατανιώτη

Η Ευαγγελία Πλατανιώτη (γεννημένη 9 Αυγούστου του 1994) είναι Ελληνίδα αθλήτρια της Συγχρονισμένης κολύμβησης. Συμμετείχε στους Ολυμπιακούς Αγώνες του Λονδίνου το 2012 και στους Ολυμπιακούς Αγώνες του Ρίο ντε Τζανέιρο του 2016 ως ζευγάρι με την Ευαγγελία Παπάζογλου. Τερμάτισαν στην 10η θέση.  Είναι η πρωταθλήτρια που έχει φέρει τις μεγαλύτερες επιτυχίες για το άθλημα της καλλιτεχνικής κολύμβησης στην Ελλάδα και μια από τις κορυφαίες αθλήτριες της καλλιτεχνικής κολύμβησης παγκοσμίως.

Παραπομπές 

Πλατανιώτη
Συγχρονισμένη κολύμβηση
Αδαλβέρτος της Βαυαρίας (1828-1875)

Ο Αδαλβέρτος (γερμ. Adalbert von Bayern, 19 Ιουλίου 1828 - 21 Σεπτεμβρίου 1875) από τον Οίκο του Βίττελσμπαχ ήταν πρίγκιπας της Βαυαρίας.

Βιογραφία
Ο Αδαλβέρτος Γουλιέλμος Γεώργιος Λουδοβίκος γεννήθηκε στο Μόναχο και ήταν ο τέταρτος γιος του Λουδοβίκου Α΄ της Βαυαρίας και της Θηρεσίας των Βέττιν, κόρης του Φρειδερίκου της Σαξονίας-Χίλντμπουργκχαουζεν (μετά της Σαξονίας-Άλτενμπουργκ).

Όταν ο δευτερότοκος αδελφός του Όθων, Βασιλιάς της Ελλάδας, απεβίωσε το 1867, στην αξίωση του Οίκου για τον θρόνο τον διαδέχθηκε ο τρίτος αδελφός Λεοπόλδος, του οποίου όμως ο γιος Λουδοβίκος Γ΄ της Βαυαρίας αποκήρυξε το δικαίωμά του στο θρόνο της Ελλάδας. Έτσι τον διαδέχθηκε στην αξίωση ο Αδαλβέρτος και οι απόγονοί του.

Απεβίωσε στις 21 Σεπτεμβρίου 1875 στο Ανάκτορο Νύμφενμπουργκ του Μονάχου σε ηλικία 47 ετών (την ίδια μέρα και στην ίδια τοποθεσία με την αδελφή του, Αλεξάνδρα). Η τέφρα του αποτέθηκε στο κολουμβάριο του Ναού του Αγίου Μιχαήλ του Μονάχου.

Οικογένεια
Νυμφεύτηκε το 1856 την Αμαλία των Βουρβόνων-Ισπανίας, κόρη του Φραγκίσκου δε Πάουλα, Δούκα του Κάδιθ, και είχε τέκνα:
 Λουδοβίκος Φερδινάνδος (1850-1949), Πρίγκιπας της Βαυαρίας.
 Αλφόνσος (1862-1933), Πρίγκιπας της Βαυαρίας.
 Ισαβέλλα (1863-1924), παντρεύτηκε τον Θωμά της Γένουας.
 Ελβίρα (1868-1943), παντρεύτηκε τον Ρούντολφ φον Βρμπνα-Κάουνιτς-Ρήτμπερκ-Κουέστενμπερκ & Φρόιντενταλ.
 Κλάρα (1874-1941), Κυρία του Τάγματος της Βασίλισσας Μαρίας Λουίζας της Ισπανίας-Πάρμας.

Πηγές
 Die Wittelsbacher. Geschichte unserer Familie. Prestel Verlag, München, 1979

Αναφορές

Οίκος του Βίττελσμπαχ
Η Φωτεινή της Νύχτας

Η Φωτεινή της Νύχτας (ισπανικά: Clara de noche ή Clara... de noche) είναι κόμικ σε σενάριο των Αργεντινών Κάρλος Τρίγιο και Εδουάρδο Μάικας και σχέδιο του Ισπανού Γιόρδι Μπερνέτ, το οποίο συνδυάζει το χιούμορ με το ερωτικό στοιχείο. Πρωταγωνίστρια της σειράς, είναι η ομώνυμη, αθώα πόρνη, η οποία μέσω της δουλειάς της συναντάει παράξενους πελάτες. Ταυτόχρονα, μεριμνά για τον μικρό της γιο, τον Παυλάκη (Pablito στο πρωτότυπο), ο οποίος βασανίζεται από την άγνωστη ταυτότητα του πραγματικού του πατέρα.

Η Φωτεινή της Νύχτας έκανε την εμφάνισή της το 1992 στο ισπανικό σατιρικό περιοδικό El Jueves και σταμάτησε το 2016, μετά από 1243 δισέλιδες ιστορίες. Στην Αργεντινή δημοσιευόταν στο ένθετο No της εφημερίδας Página/12. Έχει μεταφραστεί σε διάφορες γλώσσες, μεταξύ των οποίων τα γαλλικά, τα ιταλικά και τα γερμανικά. Στην Ελλάδα, αρκετές ιστορίες εμφανίστηκαν στις σελίδες του περιοδικού 9 και αργότερα συγκεντρώθηκαν σε αυτοτελή άλμπουμ.

Θεωρείται ένα από τα σημαντικότερα έργα των τριών δημιουργών.

Βιβλιογραφία στα ελληνικά 
Όλα τα άλμπουμ κυκλοφόρησαν από τις εκδόσεις της Ελευθεροτυπίας.
 Η Φωτεινή της Νύχτας #1 (Ιούνιος 2001)
 Η Φωτεινή της Νύχτας #2 (Δεκέμβριος 2001)
 Η Φωτεινή της Νύχτας #3 (Νοέμβριος 2002)
 Η Φωτεινή της Νύχτας #4 (Μάρτιος 2005)

Παραπομπές 

Ισπανικά κόμικς
Μανουήλ της Βαυαρίας

Ο Μανουήλ, γερμ. Manuel (γενν. 27 Δεκεμβρίου 1972) από τον Οίκο του Βίττελσμπαχ είναι πρίγκιπας της Βαυαρίας.

Βιογραφία
Ο Μανουήλ-Μαρία-Αλέξανδρος-Λεοπόλδος-Γεώργιος γεννήθηκε στο Στάρνμπερκ της Βαυαρίας και είναι ο πρωτότοκος γιος του Λεοπόλδου πρίγκιπα της Βαυαρίας και της Ούρσουλας Μέλενκαμπ. 

Γεννήθηκε πέντε έτη πριν τον γάμο των γονιών του. Ο γάμος ήταν μοργανατικός και έτσι πάλι ο Μανουήλ και τα αδέλφια του εξαιρούντο της διαδοχής στο Βαυαρικό θρόνο. Το 1999 ο Φραγκίσκος αρχηγός του Οίκου των Βίττελσμπαχ αναγνώρισε τον γάμο ως δυναστικό, σύμφωνα με τους νόμους του Οίκου και ο Μανουήλ απέκτησε σειρά διαδοχής.

Οικογένεια
Νυμφεύτηκε το 2005 την Άννα, κόρη του Λούντβιχ-Φέρντιναντ πρίγκιπα του Ζάυν-Βίτγκενσταϊν-Μπέρλενμπουργκ. Ο γάμος έγινε στη Σουηδία και παραβρέθηκε ο Κάρολος ΙΣΤ΄ Γουσταύος της Σουηδίας και 300 καλεσμένοι. Έχει τέκνα:
 Λεοπόλδος γενν. 2007.
 Άλβα γενν. 2010.
 Γαβριήλ γενν. 2014.

Τιμητικές διακρίσεις
Έλαβε το μετάλλιο του Καρόλου ΙΣΤ΄ Γουσταύου της Σουηδίας.

Παραπομπές

Πηγές
 Ich habe einen Traum. DIE ZEIT, 18 September 2003. Nr.39
 Royal Wedding: European Royal History Journal 2005: volume 8.4, page 19.

Οίκος του Βίττελσμπαχ
Crash Bandicoot (χαρακτήρας)

Ο Crash Bandicoot είναι φανταστικός χαρακτήρας της ομώνυμης σειράς Crash Bandicoot και ο κύριος πρωταγωνιστής της. Ο χαρακτήρας εισήχθη το 1996, στο βιντεοπαιχνίδι Crash Bandicoot. Πρακτικά είναι ένα ανθρωπόμορφο αρσενικό μπαντικότ, το οποίο έχει αλλαχτεί γενετικά από τον κύριο ανταγωνιστή της σειράς Doctor Neo Cortex, το οποίο δραπέτευσε από το κάστρο του Cortex, μετά από την αποτυχημένη προσπάθεια του τελευταίου του πειράματος "Cortex Vortex". Το κυριότερο θέμα της σειράς είναι ο Crash, που προσπαθεί να καταστρέψει τα σχέδια του Cortex για παγκόσμια κυριαρχία. Σαν χαρακτήρας ο Crash μπορεί να κάνει κάποιες άπρεπες ή προσβλητικές κινήσεις, ενώ μπορεί να εκτοξεύσει μήλα και να στριφογυρίσει ταχύτατα, ανατρέποντας σχεδόν ό,τι συναντά.

O Crash δημιουργήθηκε από τους Άντι Γκάβιν και Τζέισον Ρούμπιν, και σχεδιάστηκε αρχικά από τον Τσαρλς Ζέμπιλας. Πρόθεση της Sony, ήταν ο Crash να γίνει μία μασκότ της εταιρείας, ώστε να ανταγωνιστεί τον Mario της Nintendo και τον Sonic the Hedgehog της Sega. Πριν του δοθεί το τελικό του όνομα (το οποίο προέκυψε από την ικανότητά του να καταστρέφει κουτιά), υπήρχαν σκέψεις να ονομαστεί ως "Willie the Wombat", όνομα δε που διατηρήθηκε σχεδόν σε όλο το πρώτο μέρος της παραγωγής του πρώτου παιχνιδιού. Με το πέρας των ετών, ο Crash, συγκρίνεται με τους δύο προαναφερθέντες χαρακτήρες, από τους κριτικούς. Όταν είχε πρωτεμφανιστεί είχε λάβει πολύ θετικά σχόλια για το animation του, αλλά η φωνή του δεν έλαβε την ίδια αντιμετώπιση. Τέλος, ο νέος σχεδιασμός της Radical Entertainment, συναντήθηκε με ανάμικτες αντιδράσεις.

O Crash συνολικά έχει εμφανιστεί και στα τρία βιντεοπαιχνίδια της σειράς καθώς και στα Crash Team Racing και Crash Bash. Επίσης, έχει εμφανιστεί και στα Crash Bandicoot: The Huge Adventure, Crash Bandicoot 2: N-Tranced και Crash Tag Team Racing. Ενώ έχει εμφανιστεί και σε παιχνίδια εκτός σειράς όπως το Skylanders: Imaginators. To 2017, κυκλοφόρησε και το Crash Bandicoot N. Sane Trilogy, το οποίο είναι διαθέσιμο στο PlayStation 4 πρόκειται για ένα remastered των πρώτων τριών παιχνιδιών της σειράς. Ο Crash από τη στιγμή της πρώτης του εμφάνισης έχει κυκλοφορήσει και μινιατούρες, ενώ παλαιοντολόγοι, έχουν ονομάσει ένα εξαφανισμένο είδος μπαντικότ, Crash Bandicoot. Σε μία ψηφοφορία του MSN για τον Πιο Χαρακτηριστικό Χαρακτήρα Βιντεοπαιχνιδιού, ο Crash, έφτασε στην 8η θέση. Τέλος, το βιβλίο Γκίνες, τον κατέταξε 11ο Καλύτερο Χαρακτήρα Βιντεοπαιχνιδιών.

Παραπομπές

Εξωτερικοί σύνδεσμοι 
Crash Bandicoot στο Crash Mania

Χαρακτήρες βιντεοπαιχνιδιών
Crash Bandicoot
Universal Studios
Μασκότ βιντεοπαιχνιδιών
Πρωταγωνιστές βιντεοπαιχνιδιών
Φυσικό κρασί

Το φυσικό κρασί είναι το κρασί το οποίο τηρεί κάποια κριτήρια ώστε να χαρακτηριστεί "φυσικό", καθώς αυστηρός όρος για το τι είναι "φυσικό κρασί" δεν υπάρχει.
Οι αμπελώνες που προέρχετε το σταφύλι πρέπει να είναι βιολογικοί ή βιοδυναμικοί και ο τρύγος να γίνεται μόνο με τα χέρια και όχι με μηχανικά μέσα.
Η αλκοολική ζύμωση πρέπει να γίνεται με άγριες ζύμες και χωρίς να προστεθούν ένζυμα. 
Επίσης το "φυσικό κρασί" δεν έχει πρόσθετα (acid, tannin, colouring) εκτός από θειώδη που δεν πρέπει να ξεπερνούν τα 70mg/l.
Τελός, κανενός είδους άλλη τεχνική επεξεργασία δεν εφαρμόζετε, όπως αντίστροφη όσμοση, spinning cone, κρυοεκχείληση, ultraviolet C irradiation, φινίρισμα, καθώς και σταθεροποίηση. Το κρασί πρέπει να είναι ελαφριά ή καθόλου φιλτραρισμένο.

Κρασί
Οίκος του Σλέσβιχ-Χόλσταϊν-Σόντερμπουργκ

Ο Οίκος του Σλέσβιχ-Χόλσταϊν-Σόντερμπουργκ (δανικά Slesvig-Holsten-Sønderborg, γερμ. Schleswig-Holstein-Sonderburg) είναι κλάδος του Οίκου του Όλντενμπουργκ, που κατείχε την ομώνυμη περιοχή. Ο δούκας του Σλέσβιχ-Χόλσταϊν-Σόντερμπουργκ είχε τον τίτλο μόνο, διότι το δουκάτο υπαγόταν στον βασιλιά της Δανίας. Το Σλέσβιχ βρισκόταν στη νότια Δανία και περιλάμβανε τις πόλεις Σόντερμπουργκ, Γκλύξμπουργκ και τις νήσους Αλς και Έρε, ενώ το Χόλσταϊν ήταν φεουδαλικά υποτελές στον βασιλιά της Γερμανίας και περιελάμβανε το Πλεν. Το δουκάτο υφίστατο το διάστημα 1564-1668 με έδρα το Σόντερμπουργκ, ενώ μετέπειτα η περιοχή διαιρέθηκε πολλές φορές διανεμόμενη σε κληρονόμους και τον 18ο αιώνα απορροφήθηκε από το διευρυμένο κράτος της Δανίας (δαν. Helstaten).

Ιστορία του Οίκου
Το 1460 οι ευγενείς της κομητείας του Χόλσταϊν συμφώνησαν με τον Χριστιανό Α΄ της Δανίας στο Ρίμπε να γίνει δούκας του Σλέσβιχ και κόμης του Χόλσταϊν, με τον όρο να μην διαιρεθούν οι δύο περιοχές και να τις εξουσιάζει ο βασιλιάς της Δανίας.

Ο Φρειδερίκος Β΄ της Δανίας ανέλαβε το 1559. Είχε μικρότερα αδέλφια τον Μάγκνους και τον Ιωάννη Β΄ και θέλησε να μοιραστεί το δουκάτο Σλέσβιχ-Χόλσταϊν με αυτούς. Ο καθένας από τους τρεις αδελφούς έλαβε το 1/3. Ο Μάγκνους έλαβε το μεγαλύτερο μέρος του Χόλσταϊν και ο Ιωάννης Β΄ το μεγαλύτερο μέρος του Σλέσβιχ (Σόντερμπουργκ κ.ά.). Οι ευγενείς όμως ζήτησαν να διατηρηθεί η συμφωνία του 1460, οπότε οι δύο αδελφοί είχαν τον τίτλο και τα έσοδα, αλλά την εξουσία κατείχε ο Φρειδερίκος Β΄. Η ιδιόρρυθμη αυτή κατάσταση ονομάστηκε διαιρεμένη κυριαρχία (δαν. Afdelte hertuger, "διαιρεμένοι Κύριοι"). Ο Ιωάννης Β΄ έγινε ο γενάρχης του κλάδου Σλέσβιχ-Χόλσταϊν-Σόντερμπουργκ.

Το 1622 απεβίωσε ο Ιωάννης Β΄ και από τα πολυάριθμα τέκνα του ο Χριστιανός έλαβε το Έρε, ο Αλέξανδρος το Σόντερμπουργκ, ο Ιωάννης Αδόλφος το Νόρμπουργκ, ο Φίλιππος το Γκλύξμπουργκ και ο Ιωακείμ Ερνέστος το Πλεν. Αυτοί προσάρτησαν έκαστος το όνομα της έδρας του στο όνομα του Οίκου, δημιουργώντας τους επιμέρους κλάδους. Απέκτησαν μερικές περιοχές, στις οποίες ασκούσαν εξουσία. Οι περισσότεροι δεν είχαν άρρενες απογόνους, οπότε η περιοχή τους επέστρεφε στον πρεσβύτερο κλάδο. Η γραμμή συνεχίστηκε από τον Αλέξανδρο.

Το 1627 απεβίωσε ο Αλέξανδρος και ο γιος του Ιωάννης Χριστιανός έλαβε το Φραντσχάγκεν, ο Αλέξανδρος Ερρίκος έγινε Καθολικός, ο Ερνέστος Γκύντερ το Αουγκούστενμπουργκ, ο Αύγουστος Φίλιππος το Μπεκ και ο Φίλιππος Λουδοβίκος το Βίζενμπουργκ. Με τον Ερνέστο Γκύντερ συνεχίστηκε ο Οίκος, ενώ με τον Αύγουστο Φίλιππο δημιουργήθηκε ο κλάδος του Γκλύξμπουργκ, στον οποίο ανήκουν οι βασιλείς της Δανίας, της Νορβηγίας, της Ελλάδας και ο Κάρολος, Πρίγκιπας της Ουαλίας.

Το 1668 το δουκάτο είχε υπέρογκα χρέη, τα οποία ο βασιλιάς της Δανίας εξόφλησε και το προσάρτησε.

Γενεαλογία του Οίκου Σλέσβιχ-Χόλσταϊν-Σόντερμπουργκ

Πηγές
 Γενεαλογικό δέντρο του Οίκου Γκλύξμπουργκ
 O. Hauser, W. Hunke, W. Müller: Das Haus Glücksburg und Europa. Verlag Mühlau, 1988. ISBN 3-87559-058-9

Εξωτερικοί Σύνδεσμοι
 History of Schleswig-Holstein; Divided we fight, together we reign 
 Map of Schleswig-Holstein with an overview of the various administrative regions
Άνω Κεράσοβο Αιτωλοακαρνανίας

Το Άνω Κεράσοβο είναι ορεινός οικισμός του νομού Αιτωλοακαρνανίας.

Διοικητική διαίρεση 
Ανήκει στο Δήμο Αγρινίου, όπως συστάθηκε με το πρόγραμμα “Καλλικράτης” από την συνένωση των προϋπαρχόντων δήμων της Αιτωλίας   της Περιφερειακής Ενότητας Αιτωλοακαρνανίας,  που βρίσκεται στην Περιφέρεια Δυτικής Ελλάδας. Σύμφωνα με τη διοικητική διαίρεση της Ελλάδας, έδρα του δήμου είναι το Αγρίνιο και ανήκει στο γεωγραφικό διαμέρισμα Στερεάς Ελλάδας.

Μέχρι το 2010, σύμφωνα με τη διοικητική διαίρεση του σχεδίου "Καποδίστριας", το Άνω Κεράσοβο, η Δάφνη και το Κλήμα, ανήκαν στο Δημοτικό Διαμέρισμα Άνω Κερασόβου, του πρώην Δήμου Αρακύνθου του Νομού Αιτωλίας και Ακαρνανία.

Γεωμορφολογία 
Βρίσκεται στις πλαγιές του Αράκυνθου. Έχει υψόμετρο 503 μέτρα από την επιφάνεια της θάλασσας. Στη διαδρομή προς το Κάτω Κεράσοβο βρίσκεται η περιώνυμη Βατόβρυση.

Δημογραφικά στοιχεία 

Σύμφωνα με την απογραφή του 2011, ο μόνιμος πληθυσμός στο Άνω Κεράσοβον αυξήθηκε σε 310 κατοίκους από τους 287 που ήταν το 2001, ενώ το 1991 ανερχόταν στους 421 κατοίκους.

Οικονομικές δραστηριότητες 
Οι κάτοικοι ασχολούνται με την εκμετάλλευση κυρίως της καστανιάς, την υλοτομία, την κτηνοτροφία και τη μελισσοκομία. Στο Άνω Κεράσοβο υπάρχει εργοστάσιο ξυλείας.

Αυτοδιοικητική ιστορία
Η κοινότητα συστάθηκε στις 31 Αυγούστου 1912 με την απόσπαση του οικισμού Άνω Κεράσοβον από το δήμο Μακρυνείας και τον ορισμό του ως έδρα της κοινότητας. Λειτούργησε ως την κατάργησή της, το 1997.

Διατελέσαντες πρόεδροι της κοινότητας

Παραπομπές 

Χωριά του νομού Αιτωλοακαρνανίας
Δήμος Αγρινίου
Στεπάν Κουμπίβ

Στεπάν Κουμπίβ () (γεννηθείς στις 19 Μαρτίου 1962) είναι Ουκρανός πολιτικός, Πρώτος Αντιπρόεδρος Πρωθυπουργός της Ουκρανίας και ταυτόχρονα ο Υπουργός Οικονομικής Ανάπτυξης και Εμπορίου από τις 14 Απριλίου 2016. Επίσης είναι πρώην αναπληρωτής πρόεδρος της Εθνικής Τράπεζας της Ουκρανίας.

Καριέρα 
Πριν από την σύγκληση
 1983-1988: Ερευνητής στο Πανεπιστήμιο Ιβάν Φράνκο στο Λβιβ,

 1988-1991: εργάστηκε ως διευθυντής στον τομέα της Νεολαίας του δήμου του Λβιβ

 1991-1994: διευθυντής στην φοιτητική ένωση του Λβιβ

 1994-2000: Εργάστηκε στην Δυτική Ουκρανική Εμπορική Τράπεζα, και υπηρέτησε ως πρόεδρος από το 1997. 

 2000-2008: Υπηρέτησε ως πρόεδρος της JSC Kredobank

 2008-σήμερα: Αναπληρωτής Καθηγητής Μάρκετινγκ και Λογιστικής του "Πολυτεχνείου του Λβιβ".

 2010-2012: Εργάστηκε στο Τραπεζικό Εποπτικό Συμβούλιο.
Μετά την σύγκληση
 Στις 12 Δεκεμβρίου 2012, έγινε μέλος της 9ης βουλής της Ουκρανίας.

 2013-2014: διοικητής στον Οίκο των Συνδικάτων στο Κίεβο, κατά τη διάρκεια των μαζικών αντικυβερνητικών διαδηλώσεων στην Ουκρανία.

 Στις 24 Φεβρουαρίου 2014, έγινε ο πρόεδρος της Εθνικής Τράπεζας της Ουκρανίας.

 Στις 28 Φεβρουαρίου 2014, έγινε μέλος του Εθνικού Συμβουλίου Ασφαλείας.

 Στις 4 Μαρτίου 2014 υπέβαλε Προσωπική γραπτή δήλωση παραίτησης. Το Βερχόβνα Ράντα της Ουκρανίας σταμάτησε πρόωρα τις εξουσίες των Βουλευτών σε σχέση με ένα προσωπικό αίτημα των εξουσιών των αντιπροσώπων.
Στις 19 Ιουνίου 2014 ο Κουμπίβ αντικαταστάθηκε ως Πρόεδρος της Εθνικής Τράπεζας της Ουκρανίας από την Βαλέρια Χοντάριεβα. Επίσης έχει αναφερθεί ότι θα γίνει ο επόμενος πρόεδρος της Περιφερειακής Κρατικής Διοίκησης του Λβιβ.

Στις Ουκρανικές κοινοβουλευτικές εκλογές του 2014 επανεξελέγη στο κοινοβούλιο, και ήταν 59ος στον εκλογικό κατάλογο του Μπλοκ του Πέτρο Ποροσένκο.

Από τις 14 Απριλίου 2016 ο Κουμπίβ είναι ο Πρώτος Αντιπρόεδρος Πρωθυπουργός της Ουκρανίας και ταυτόχρονα Υπουργός Οικονομικής Ανάπτυξης και Εμπορίου.

Παραπομπές

Εξωτερικοί σύνδεσμοι 

 Επίσημη Ιστοσελίδα

Ουκρανοί οικονομολόγοι
Υπουργοί της Ουκρανίας
Αντιπρόεδροι της Ουκρανίας
Απόφοιτοι του Πανεπιστημίου του Λβιβ
Rey (Star Wars)

H Rey είναι μία φανταστική ηρωίδα στο Star Wars franchise, που τον ρόλο της παίζει η αγγλίδα ηθοποιός Ντέιζι Ρίντλεϊ. Εμφανίζεται για πρώτη φορά σαν πρωταγωνίστρια στο Star Wars: Η Δύναμη Ξυπνάει.

Η Rey είναι μία ρακοσυλλέκτρια που είχε μείνει πίσω στον πλανήτη Τζακού όταν ήταν παιδί έτσι ώστε να την προστατεύσουν οι γονείς της από τους σατανικούς σκοπούς του παππού της Νταρθ Σίντιους. Το παρελθόν και η καταγωγή της παρέμεινε άγνωστο, μέχρι που εμπλέκεται σε περιπέτειες με την Αντίσταση και με τους εχθρούς του γαλαξία γνωστούς ως το Πρώτο Τάγμα. Όλα ξεκινούν όταν η μοναχική της ζωή διακόπτεται από τον BB-8, το ανδροειδές του πιλότου της Αντίστασης Πο Ντάμερον, και έναν φυγά stormtrooper που ονομάζεται Φιν.

Δημιουργία και casting 
Ο σεναριογράφος Μάικλ Αρντ είπε ότι βρήκε την προσφορά της Κάθλιν Κένεντι για να γράψει τη συνέχεια του Star Wars τολμηρή στα μέσα του 2012, αλλά δεν δέχτηκε μέχρι που του εξήγησε ότι πρόκειται για την ιστορία προέλευσης μιας κοπέλας Τζεντάι και τελικά συναντήθηκε με τον Τζορτζ Λούκας. Ο χαρακτήρας ήταν μια νεαρή γυναίκα που ήταν γνωστή ως Κίρα στα πρώτα στάδια της παραγωγής, και ο Αρντ την περιέγραψε ως "μοναχική, θερμοκέφαλη, πολυπράγμων, και badass". Ο Αρντ, δήλωσε ότι πάλεψε με την εισαγωγή της νεαρής γυναίκας στην ιστορία του, ενώ απέφυγε από το να την επισκιάσει μετά την πρώτη της συνάντηση με τον Λουκ Σκαϊγουώκερ.

Παραπομπές

Star Wars (χαρακτήρες)
Άμορι Χάνσεν

Η Άμορι Χάνσεν (δανικά : Amory Ide Agnes Hansen) (24 Φεβρουαρίου 1887 – 6 Φεβρουαρίου 1961) ήταν Δανέζα αθλήτρια της αντισφαίρισης.

Η Χάνσεν κέρδισε αρκετά ντόπια τουρνουά της Δανίας αλλά δεν πήγε καλά σε διεθνή τουρνουά. Παντρεύτηκε τον Φίλμερ Χάνσεν, αεροπόρος, γιατρός, αντισφαιριστής, πρόξενος και πρεσβευτής στην Λετονία και Στοκχόλμη.

Στους θερινούς Ολυμπιακούς Αγώνες του 1920 στην Αμβέρσα στο απλό αποκλείστηκε από τον πρώτο γύρο όπως και στο διπλό γυναικών με συμπαίκτρια την Έλσεμπεθ Μπρεχμ. Στο μεικτό διπλό με συμπαίκτη τον Έρικ Τέγκνερ κατετάγησαν τέταρτοι.

Παραπομπές 

Δανέζες αθλήτριες της αντισφαίρισης
Glory hole (σεξουαλική αργκό)

Glory hole (ή αλλιώς gloryhole και glory-hole) ονομάζεται μία τρύπα σε έναν τοίχο, που διχοτομεί τοίχους (ή διαχωριστικά), συνήθως δημόσιων τουαλετών ή προσωπικούς θαλάμους σε κινηματογράφους πορνό, ώστε άνθρωποι μεταξύ τους (μέσω της οπής) να εμπλακούν σεξουαλικά ή απλά να παρατηρήσουν τον άνθρωπο στον διπλανό θάλαμο, ενόσω αυνανίζονται. Εκτός από το πέος, σε αυτήν την οπή μπορούν να εισχωρήσει, πιθανώς, μία γλώσσα ή και δάχτυλα. Πολλές φορές ο όρος χρησιμοποιείται ως θέμα για την ερωτική λογοτεχνία ή και για πορνογραφικές ταινίες. 

Ο όρος αυτό, περισσότερο, έχει συνδεθεί με την ανδρική ομοφυλοφιλική κουλτούρα, καθώς και με το πρωκτικό και στοματικό σεξ. Σαφώς, η πρακτική αυτή, πολλές φορές γίνεται από άντρες bi  και ετερόφυλους ή, απλά, κι από άντρες που δεν δηλώνουν ότι ανήκουν σε κάποια από τις προηγούμενες κατηγορίες. Η εν λόγω πρακτική σεξουαλικής δραστηριότητας διατηρεί την ανωνυμία όλων των εμπλεκομένων.  Μερικές gay ιστοσελίδες, προσφέρουν οδηγίες για την επίτευξη της δραστηριότητας, ενώ κάποιοι άνθρωποι τη φτιάχνουν και στο σπίτι τους.

Παραπομπές

Περαιτέρω ανάγνωση 

 "The Little Black Book: This one can keep you out of trouble," (Lambda Legal Defense and Education Fund
 "Gloryholes" essay at rotten.com
 An article that gives legal advice on cruising for sex.
 
 
  (Includes several glory hole encounters by Navy members)
 
  (quote from the abstract)

Εξωτερικοί σύνδεσμοι 

 A Sex Stop on the Way Home by Corey Kilgannon, New York Times, September 21, 2005
 The Little Black Book: This one can keep you out of trouble, Lambda Legal Defense and Education Fund; archived copy, pdf format, archived here. Άρθρο που αφορά τη νομική υπόσταση του σεξ σε δημόσιες τουαλέτες

Σεξουαλικότητα και κοινωνία
ΛΟΑΤ αργκό
Σεξουαλική αργκό
Πορνογραφική ορολογία
Περιστασιακή συνουσία
Bottle Rocket

To Bottle Rocket (γνωστός και ως Κλέφτες... κατά λάθος) είναι μία αμερικανική αστυνομική-κωμική  ταινία σε σκηνοθεσία Γουές Άντερσον. Το σενάριο γράφτηκε από τον ίδιον τον σκηνοθέτη, σε συνεργασία με τον Όουεν Γουίλσον. Στην ταινία συμπρωταγωνιστούν για πρώτη φορά τα αδέλφια Όουεν Γουίλσον και Λουκ Γουίλσον, των οποίων αποτελεί και κινηματογραφικό ντεμπούτο, μαζί τους εμφανίζονται και οι Τζέιμς Κάαν, Ρόμπρετ Μασγκρέιβ και Λούμι Καβάθος.

Η ταινία, επίσης, αποτέλεσε και το σκηνοθετικό ντεμπούτο του Αμερικανικού σκηνοθέτη Γουές Άντερεσον. Αν κι η ταινία απέτυχε πλήρως εισπρακτικά, λειτούργησε ως θετικός παράγοντας στην καριέρα του Άντερσον, καθώς ασχολήθηκαν μερίδα κριτικών με αυτήν. Μάλιστα, ο γνωστός Αμερικανός σκηνοθέτης Μάρτιν Σκορσέζε, την είχε συμπεριλάβει, ανάμεσα στις 10 αγαπημένες του ταινίες, της δεκαετίας του 1990. 

Bottle Rocket ονομαζόταν κι μια ταινία μικρού μήκους, με τον ίδιο σκηνοθέτη και τα αδέλφια Γουίλσον, μεταξύ άλλων, το οποίο είχε κυκλοφορήσει το 1994, και πρακτικά αποτελεί την έμπνευση για τη μεγάλου μήκους ταινία του 1996.

Παραπομπές

Εξωτερικοί σύνδεσμοι 
 
 
 
 
 
 Screenplay by Wes Anderson and Owen Wilson 
 Photos of Bottle Rocket Movie Locations As They Appear Today

Ταινίες του 1996
Αγγλόφωνες ταινίες
Ισπανόφωνες ταινίες
Αμερικανικές ταινίες
Αμερικανικές buddy ταινίες
Αμερικανικές αστυνομικές κωμικές ταινίες
Σκηνοθετικό ντεμπούτο σε ταινίες
Ταινίες βασισμένες σε μικρού μήκους ταινίες
Ταινίες σε σκηνοθεσία Γουές Άντερσον
Ταινίες παραγωγής Gracie Films
Ταινίες παραγωγής Columbia Pictures
Ταινίες γυρισμένες στο Τέξας
Praktiker Hellas

H Praktiker Hellas αποτελεί ελληνικό Δίκτυο καταστημάτων DIY, που δραστηριοποιείται από το 1991. Διαθέτει 16 καταστήματα στην Ελλάδα, συνολικής έκτασης 100.000 τ.μ., ενώ απασχολεί περισσότερους από 1.600 εργαζόμενους.

Τα εγκαίνια του 1ου καταστήματος της Praktiker Hellas στο Ελληνικό, τον Νοέμβριο 1991, σηματοδότησαν την εισαγωγή της φιλοσοφίας «Φτιάξ' το μόνος σου» (Do-it-Yourself) στην Ελλάδα. 

Στο τέλος του 1995 ολοκληρώθηκε η πρώτη φάση ανάπτυξης του δικτύου της εταιρείας με δύο ακόμη καταστήματα στην Αθήνα (Ταύρος, Αγ.Βαρβάρα) και από ένα στις πόλεις Θεσσαλονίκη, Λάρισα και Πάτρα.

Το 2001 ανοίγει το κατάστημα της Μεταμόρφωσης και το 2006 εγκαινιάζεται το 8ο κατάστημα της Praktiker στο Βόλο, το οποίο αποτελεί την αφετηρία της νέας φάσης επέκτασης της εταιρίας, με μεσαίου μεγέθους καταστήματα. Στη συνέχεια, το 2007 ένα ακόμα κατάστημα μεσαίου μεγέθους ξεκινά τη λειτουργία του, στην πόλη των Ιωαννίνων, ενώ το τέλος του έτους σηματοδοτείται με τα εγκαίνια του 10ου καταστήματος της Praktiker στη Μάνδρα Αττικής. Το καλοκαίρι του 2008 η εταιρία εγκαινιάζει το 11ο κατάστημα της στην πόλη της Καλαμάτας, το οποίο αποτελεί το δεύτερό της στην Πελοπόννησο, ενώ, δύο χρόνια αργότερα το 12ο σε σειρά κατάστημα στο Ηράκλειο Κρήτης. Η εταιρία συμπληρώνει την παρουσία της στη Βόρεια Ελλάδα με το κατάστημα της στην Ξάνθη το 2011 και εκείνο της Αλεξανδρούπολης το 2012, ενώ τον Ιανουάριο του ίδιου έτους εγκαινιάζει το ηλεκτρονικό της κατάστημα. Τον Ιούλιο του 2016, συνεχίζει την ανάπτυξη του δικτύου της με το 15ο της κατάστημα πανελλαδικά (2ο στη νησιωτική Ελλάδα) εγκαινιάζοντας το Praktiker Ρόδου.

Το 2018 γιορτάζει με διπλά εγκαίνια στην περιοχή της Ανθούσας. Το 16ο κατάστημα της και το 1o B2B Center, ένα showroom με αέρα καινοτομίας και μοναδικής αγοραστικής εμπειρίας για τους επαγγελματίες, είναι γεγονός. Παράλληλα, λανσάρει τις νέες της υπηρεσίες κήπου, interior & Κλίμα Experts, για την υποστήριξη κάθε ανάγκης αρχιτεκτονικής κήπου, ανακαίνισης & διακόσμησης σπιτιού, ψύξης/θέρμανσης, από τις εξειδικευμένες της ομάδες.

Από τον Απρίλιο του 2014, η Praktiker Hellas αποτελεί μέλος της καναδικής Fairfax Financial Holdings Limited.

Μια από τις καινοτομίες της εταιρίας είναι η εκπαίδευση των πελατών της και η επένδυση της γύρω από τη βέλτιστη εμπειρία τους. Μέχρι την εμφάνιση των Praktiker, το DIY δεν ήταν ευρέως διαδεδομένο ως φιλοσοφία και η Praktiker ανέλαβε το έργο της ευρείας διάδοσής του με διάφορα προγράμματα, όπως π.χ. οι επιδείξεις προϊόντων και λύσεων στα καταστήματά της, που συνεχίζονται μέχρι και σήμερα, διαδραστικά events και πολλά άλλα.

Παραπομπές
4. https://www.news247.gr/epixeiriseis/praktiker-anthoysas-kosmosyrroi-to-proto-diimero.6609772.html

Ελληνικές επιχειρήσεις
Ελληνικά εμπορικά σήματα
Εθνικά Ινστιτούτα Υγείας (ΗΠΑ)

Τα Εθνικά Ινστιτούτα Υγείας (NIH), μέρος του Αμερικανικού Υπουργείου Υγείας και Ανθρωπίνων Υπηρεσιών, είναι το ιατρικό ερευνητικό ίδρυμα του έθνους - κάνοντας σημαντικές ανακαλύψεις που βελτιώνουν την υγεία και σώζουν ζωές. 

Χάρη στην ιατρική έρευνα που χρηματοδοτείται από την NIH, οι Αμερικανοί σήμερα ζουν περισσότερο και πιο υγιεινά. 

Το προσδόκιμο ζωής στις Ηνωμένες Πολιτείες έχει περάσει από 47 χρόνια το 1900 σε 78 χρόνια όπως αναφέρθηκε το 2009 και η αναπηρία σε άτομα άνω των 65 ετών έχει μειωθεί δραματικά τις τελευταίες 3 δεκαετίες. 

Τα τελευταία χρόνια, τα ποσοστά των νέων διαγνώσεων και των θανάτων από όλους τους καρκίνους σε εθνικό επίπεδο μειώθηκαν σημαντικά.
Αλέξανδρος του Σλέσβιχ-Χόλσταϊν-Σόντερμπουργκ

Ο Αλέξανδρος (δανικά: Alexander, 20 Ιανουαρίου 1573 - 13 Μαΐου 1627) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ.

Βιογραφία
Ήταν ο τρίτος γιος του Ιωάννη Β΄ του Νεότερου, δούκα του Σλέσβιχ-Χόλσταϊν-Σόντερμπουργκ και της Ελισάβετ των Γουέλφων, κόρης του Ερνέστου Γ΄, δούκα του Μπράουνσβαϊγκ-Γκρουμπενχάγκεν.

Γεννήθηκε στο Σόντερμπουργκ, κύρια πόλη του Σλέσβιχ. Το 1622 απεβίωσε ο πατέρας του και ο πρωτότοκος αδελφός του Χριστιανός επέλεξε τη νήσο Έρε ως έδρα του. Ο δευτερότοκος Ερνέστος είχε αποβιώσει από το 1596 και ο Αλέξανδρος διάλεξε το Σόντερμπουργκ. Τρεις μικρότεροι αδελφοί έλαβαν το Νόρντμπουργκ, το Γκλύξμπουργκ και το Πλεν.

Απεβίωσε το 1627 στο Σόντερμπουργκ σε ηλικία 54 ετών.

Οικογένεια
Νυμφεύτηκε τη Δωροθέα, κόρη του Ιωάννη-Γκύντερ Α΄, κόμη του Σβάρτσμπουργκ-Ζοντερσχάουζεν και είχε τέκνα:
 Ιωάννης-Χριστιανός 1607-1653, δούκας του Σλέσβιχ-Χόλσταϊν-Σόντερμπουργκ-Φραντσχάγκεν. Παιδιά του ήταν:
 Χριστιανός-Αδόλφος 1641-1702, πρίγκιπας του Σ.Χ.Σόντερμπουγκ. Νυμφεύτηκε την Ελεονώρα Καρλόττα της Σαξονίας-Λάουενμπουργκ-Φράντσχαγκεν.
 Χριστίνα-Ελισάβετ, παντρεύτηκε τον Ιωάννη-Ερνέστο Β΄ των Βέττιν, δούκα της Σαξονίας-Βαϊμάρης.
 Αλέξανδρος-Ερρίκος 1608-1657, δούκας του Σλέσβιχ-Χόλσταϊν-Σόντερμπουργκ.
 Ερνέστος-Γκύντερ 1609-1689, δούκας του Σλέσβιχ-Χόλσταϊν-Σόντερμπουργκ-Αουγκούστενμπουργκ.
 Γεώργιος-Φρειδερίκος 1611-1676, δούκας του Σλέσβιχ-Χόλσταϊν-Σόντερμπουργκ.
 Αύγουστος-Φίλιππος 1612-1675, δούκας του Σλέσβιχ-Χόλσταϊν-Σόντερμπουργκ-Μπεκ.
 Σοφία-Αικατερίνη 1617-1696, σύζυγος του Αντωνίου-Γκύντερ, κόμη του Όλντενμπουργκ.
 Φίλιππος-Λουδοβίκος 1620-1689, δούκας του Σλέσβιχ-Χόλσταϊν-Σόντερμπουργκ-Βίζενμπουργκ.

Αναφορές

Οίκος του Σλέσβιχ-Χόλσταϊν-Σόντερμπουργκ
Αύγουστος Φίλιππος του Σλέσβιχ-Χόλσταϊν-Σόντερμπουργκ-Μπεκ

Ο Αύγουστος Φίλιππος, August Philipp (11 Νοεμβρίου 1612 - 6 Μαΐου 1675) από τον Οίκο του Σλέσβιχ-Χόλσταϊν-Σόντερμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1627-1675). Είναι ο ιδρυτής του κλάδου του Μπεκ/Γκλύξμπουργκ.

Βιογραφία
Ήταν ο πέμπτος γιος του Αλεξάνδρου, δούκα του Σλέσβιχ-Χόλσταϊν-Σόντερμπουργκ και της Δωροθέας, κόρης του Ιωάννη Γκύντερ Α΄, κόμη του Σβάρτσμπουργκ-Σοντερσχάουζεν.

Γεννήθηκε στο Σόντερμπουργκ, κύρια πόλη του Σλέσβιχ. Το 1633, σε ηλικία 21 ετών, μετανάστευσε στη Γερμανία. Το 1627 απεβίωσε ο πατέρας του και ο κάθε αδελφός του έλαβε μία περιοχή. Ο Αύγουστος Φίλιππος έλαβε το Σλέσβιχ-Χόλσταϊν-Σόντερμπουργκ-Μπεκ.

Απεβίωσε το 1675 στο Μπεκ σε ηλικία 63 ετών και τον διαδέχθηκαν οι γιοί του, πρώτα ο Αύγουστος και μετά ο Φρειδερίκος Λουδοβίκος.

Οικογένεια
Νυμφεύτηκε σε πρώτο γάμο το 1645 την Κλάρα, κόρη του Αντωνίου Β΄, κόμη του Όλντενμπουργκ-Ντέλμενχορστ. Δεν απέκτησαν τέκνα, ενώ το 1647 η Κλάρα απεβίωσε.

Το 1649 νυμφεύτηκε σε δεύτερο γάμο τη Σιδωνία, αδελφή της Κλάρας. Η Σιδωνία απεβίωσε το 1650, λίγο μετά τον τοκετό της κόρης τους:
 Σοφία Λουίζα 1650-1714, παντρεύτηκε τον Φρειδερίκο, κόμη του Λίππε-Μπράκε

Ο Αύγουστος Φίλιππος έκανε και τρίτο γάμο νυμφευόμενος το 1651 τη Μαρία Σίβυλλα, κόρη του Γουλιέλμου Λουδοβίκου, κόμη του Νάσσαου-Σααρμπρύκεν και είχε τέκνα:
 Αύγουστος 1652-1689, δούκας του Σλέσβιχ-Χόλσταϊν-Σόντερμπουργκ-Μπεκ
 Φρειδερίκος Λουδοβίκος 1653-1728, δούκας του Σλέσβιχ-Χόλσταϊν-Σόντερμπουργκ-Μπεκ
 Δωροθέα Αμαλία 1656-1739, παντρεύτηκε τον Φίλιππο Ερνέστο, κόμη του Λίππε-Άλβερντισεν
 Σοφία Ελισάβετ 1658-1724
 Βιλελμίνη Αυγούστα γενν. 1659, απεβίωσε σε παιδική ηλικία
 Λουίζα Κλάρα 1662-1729, μοναχή στο αββαείο του Ρίντελν
 Σοφία Ελεονόρα 1663-1692
 Μαξιμιλιανός Γουλιέλμος 1664-1692
 Αντώνιος Γκύντερ 1666-1744
 Ερνέστος Καζιμίρ 1668-1695
 Κάρολος Γουσταύος 1672, θνησιγενής

Πηγές
 Dansk biografisk leksikon

Παραπομπές

Γερμανοί ευγενείς
Πέτρος Αύγουστος του Σλέσβιχ-Χόλσταϊν-Σόντερμπουργκ-Μπεκ

Ο Πέτρος Αύγουστος, δανικά Peter August (7 Δεκεμβρίου 1697 - 22 Μαρτίου 1775) από τον Οίκο του Μπεκ/Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1774-1775).

Βιογραφία
Ήταν ο τέταρτος γιος του Φρειδερίκου Λουδοβίκου, δούκα του Σλέσβιχ-Χόλσταϊν-Σόντερμπουργκ-Μπεκ και της Λουίζας Καρλόττας, κόρης του Ερνέστου Γκύντερ, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ.

Γεννήθηκε στην Καινιξβέργη της Ανατολικής Πρωσίας. Έγινε κυβερνήτης της Ρεβάλης (νυν Τάλιν) της Εσθονίας και στρατάρχης του Ρωσικού στρατού. Τον πατέρα του διαδέχθηκε (1728) ο πρωτότοκος αδελφός του Φρειδερίκος Γουλιέλμος Β΄. Αυτόν διαδέχθηκε (1749) ο γιος του Φρειδερίκος Γουλιέλμος Γ΄, μετά (1757) ο δευτερότοκος Κάρολος Λουδοβίκος και αυτόν (τον Σεπτέμβριο του 1774) ο Πέτρος Αύγουστος. Έτσι πέρασε όλη σχεδόν τη ζωή του ως πρίγκιπας του Σλέσβιχ-Χόλσταϊν-Σόντερμπουργκ-Μπεκ και έγινε δούκας έξι μήνες πριν αποβιώσει τον Μάρτιο του 1775 σε ηλικία 78 ετών.

Οικογένεια
Νυμφεύτηκε πρώτα τη Σοφία, κόρη του Φίλιππου, λαντγράβου της Έσσης-Φίλιππσταλ και είχε τέκνο:
 Κάρολος Αντώνιος Αύγουστος 1727-1759, πρίγκιπας του Σλέσβιχ-Χόλσταϊν-Σόντερμπουργκ-Μπεκ

Το 1728 απεβίωσε η Σοφία και το 1742 ο Πέτρος Αύγουστος έκανε δεύτερο γάμο με τη Ναταλία Νικολάγιεβνα Γκολοβίνα, κόρη του Νικολάου Φεντόροβιτς Γκολοβίν και της Σοφίας Νικίτιτσνα Πούσκινα και είχε τέκνο:
 Αικατερίνη 1750-1811, παντρεύτηκε τον Ιβάν Μπαριατίνσκι, πρέσβη της Ρωσίας στη Γαλλία. Γιος τους ήταν ο:
 Ιβαν Ιβάνοβιτς 1772-1825, 20ος πρίγκιπας Μπαριατίνσκι. Γιος του ήταν ο:
 Αλέξανδρος Ιβάνοβιτς Μπαριατίνσκι, στρατάρχης της Ρωσίας και κυβερνήτης του Καυκάσου.

Παραπομπές
Ντόναλντ Σάδερλαντ

Ο Ντόναλντ Σάδερλαντ (Donald McNichol Sutherland, 17 Ιουλίου 1935) είναι Καναδός ηθοποιός.

Βιογραφία
Γεννήθηκε το 1935 στο Σεντ Τζον του Καναδά και σπούδασε στο Πανεπιστήμιο του Τορόντο και στη Βασιλική Ακαδημία Δραματικών Τεχνών στο Λονδίνο. Είναι πατέρας των επίσης ηθοποιών Κίφερ, Άνγκους και Ρόσιφ Σάδερλαντ.

Ξεκίνησε να παίζει στον κινηματογράφο τη δεκαετία του '60. Η ταινίες που τον έκαναν γνωστό ήταν το MASH το 1970 και Η Εξαφάνιση την επόμενη χρονιά. Στη συνεχεια, έπαιξε στις ταινίες Μετά τα μεσάνυχτα και Οι διεφθαρμένοι, για τις οποίες προτάθηκε για το βραβείο BAFTA καλύτερου ηθοποιού.

Κέρδισε την πρώτη του Χρυσή Σφαίρα το 1996 για τον ρόλο του στην ταινία Πολίτης Χ και τη δεύτερη το 2002 για την τηλεταινία Μονοπάτια πολέμου.

Στις 6 Σεπτεμβρίου του 2017 ανακοινώθηκε ότι θα βραβευτεί με το Τιμητικό Όσκαρ, το οποίο έλαβε τον Νοέμβριο του ίδιου έτους.

Επιλεγμένη φιλμογραφία
1968 Οιδίπους τύραννος
1970 MASH
1971 Ο Τζόνι πήρε τ' όπλο του
1971 Η εξαφάνιση
1976 1900
1976 Καζανόβας
1980 Συνηθισμένοι άνθρωποι
1995 Πολίτης Χ
2002 Μονοπάτια πολέμου
2012 Αγώνες πείνας
2013 The Hunger Games: Φωτιά
2014 The Hunger Games: Επανάσταση - Μέρος 1
2015 The Hunger Games: Επανάσταση – Μέρος 2

Παραπομπές

Καναδοί άνδρες ηθοποιοί κινηματογράφου
Καναδοί άνδρες ηθοποιοί θεάτρου
Καναδοί άνδρες ηθοποιοί τηλεόρασης
Καναδοί άνδρες ηθοποιοί φωνής
Τιμητικό Όσκαρ (παραλήπτες)
Βραβευμένοι με Χρυσή Σφαίρα
Ο Αρχάριος

Το Ο Αρχάριος (πρωτότυπος τίτλος: Rushmore) είναι μία αμερικανική δραματική κωμική ταινία του 1998, σε σκηνοθεσία Γουές Άντερσον. Το σενάριο γράφτηκε από τον ίδιο τον σκηνοθέτη, σε συνεργασία με τον Όουεν Γουίλσον, που συνεργάζονται για δεύτερη φορά. Πρωταγωνιστούν οι Τζέισον Σουόρτσμαν, Μπιλ Μάρεϊ και Ολίβια Γουίλιαμς. Η πλοκή της ταινίας αφορά έναν εκκεντρικό μαθητή λυκείου, ο οποίος σπαταλά όλο του τον χρόνο σε εξωσχολικές δραστηριότητες, έχοντας τις χαμηλότερες επιδόσεις στο ιδιωτικό σχολείο, που πηγαίνει, το Rushmore.

Η ταινία έπαιξε σημαντικό ρόλο τόσο στην καριέρα του Άντερσον και του Σβάρτσμαν, όσο και του Μπιλ Μάρει, όπου ανανεώθηκε, αποκτώντας και τον σεβασμό του ανεξάρτητου αμερικανικού κινηματογράφου. Στα Ανεξάρτητα Βραβεία Spirit, η ταινία έλαβε βραβείο Καλύτερης Σκηνοθεσίας, καθώς και Καλύτερου Β' Ανδρικού Ρόλου, για τον Μάρει. Με τον τελευταίο να λαμβάνει και μία υποψηφιότητα στις Χρυσές Σφαίρες στην κατηγορία του Καλύτερου Β' Ανδρικού Ρόλου σε ταινία. 

Η εν λόγω ταινία θεωρείται από τις πιο έξοχες δουλειές του Γουές Άντερσον, ενώ πολλοί ήταν οι κριτικοί που ονόμασαν ως την καλύτερη ταινία της δεκαετίας του 1990. Το 2016, η ταινία εισήχθη στο National Film Registry, από τη Βιβλιοθήκη του Κογκρέσου, ως «πολιτιστικά, ιστορικά, ή αισθητικά σημαντική».

Παραπομπές

Εξωτερικοί σύνδεσμοι 
 
 
 
 
 

Ταινίες του 1998
Αγγλόφωνες ταινίες
Αμερικανικές ταινίες
Αμερικανικές δραματικές κωμικές ταινίες
Αμερικανικές ταινίες ενηλικίωσης
Ταινίες σε σκηνοθεσία Γουές Άντερσον
Ταινίες παραγωγής Touchstone Pictures
Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Ταινίες γυρισμένες στο Χιούστον
Κάρολος Αντώνιος Αύγουστος του Σλέσβιχ-Χόλσταϊν-Σόντερμπουργκ-Μπεκ

Ο Κάρολος Αντώνιος Αύγουστος, δανικά Karl Anton August (10 Αυγούστου 1727 - 12 Σεπτεμβρίου 1759) από τον Οίκο του Μπεκ/Γκλύξμπουργκ ήταν πρίγκιπας του Σλέσβιχ-Χόλσταϊν-Σόντερμπουργκ-Μπεκ.

Βιογραφία
Ήταν ο μόνος γιος του Πέτρου Αυγούστου, δούκα του Σλέσβιχ-Χόλσταϊν-Σόντερμπουργκ-Μπεκ και της Σοφίας, κόρης του Φίλιππου, λαντγράβου της Έσσης-Φίλιππσταλ.

Στη μάχη του Κούνερσντορφ το 1759 τραυματίστηκε βαριά και απεβίωσε σε ηλικία 32 ετών. Το 1774 ο πατέρας του έγινε δούκας του Σλέσβιχ-Χόλσταϊν-Σόντερμπουργκ-Μπεκ, αλλά απεβίωσε το επόμενο έτος· τον διαδέχθηκε ο εγγονός αυτού Φρειδερίκος Κάρολος Λουδοβίκος.

Οικογένεια
Νυμφεύτηκε το 1754 την Καρλόττα, κόρη του Αλβέρτου Χριστόφορου, κόμη του Ντόνα-Σλόντιεν ιν Λάιστεναου και είχε τέκνο:
 Φρειδερίκος Κάρολος Λουδοβίκος 1757-1816, δούκας του Σλέσβιχ-Χόλσταϊν-Σόντερμπουργκ-Μπεκ

Πηγές
 Huberty, Michel (1994). L'Allemagne dynastique: Les quinze Familles qui on fait l'Empire. p. 166. ISBN 978-2-901138-07-5.
 Laubert, Manfred (1900). Die Schlacht bei Kunersdorf am 12. August 1759 (γερμ.), Mittler. OCLC 823779178.

Παραπομπές
Φρειδερίκος Κάρολος Λουδοβίκος του Σλέσβιχ-Χόλσταϊν-Σόντερμπουργκ-Μπεκ

Ο Φρειδερίκος Κάρολος Λουδοβίκος, γερμ. Friedrich Karl Ludwig (20 Αυγούστου 1757 - 24 Απριλίου 1816) από τον Οίκο του Μπεκ/Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1775-1816).

Βιογραφία
Ήταν το μόνο τέκνο του Καρόλου Αντωνίου Αυγούστου, πρίγκιπα του Σλέσβιχ-Χόλσταϊν-Σόντερμπουργκ-Μπεκ και της Καρλόττας, κόρης του Αλβέρτου Χριστόφορου, κόμη του Ντόνα-Σλόντιεν ιν Λάιστεναου.

Γεννήθηκε στην Καινιξβέργη της Ανατολικής Πρωσίας. Το 1759 απεβίωσε ο πατέρας του και το 1775 ο πάππος του Πέτρος Αύγουστος, τον οποίο διαδέχθηκε ως δούκας του Σλέσβιχ-Χόλσταϊν-Σόντερμπουργκ-Μπεκ. Ο Φρειδερίκος Β΄ της Πρωσίας του ζήτησε να ακολουθήσει τον Πρωσικό στρατό και έτσι έγινε το 1777. Το 1781 ήταν διοικητής στο Σύνταγμα φον Σλίμπεν και το 1787 διοικούσε μία ταξιαρχία Γρεναδιέρων, που έδρευε στην Καινιξβέργη. 

Βοήθησε στην καταστολή το 1794 της εξέγερσης του Ταντέους Κοστσιούσκο και ήταν κυβερνήτης της Κρακοβίας το 1795. Αποσύρθηκε από την υπηρεσία στην Πρωσία ως αντιστράτηγος το 1797 και έζησε το υπόλοιπο της ζωής του βελτιώνοντας τη γεωργία στο Χόλσταϊν. 

Απεβίωσε στην έπαυλη Βελινγκσμπύτελ (σήμερα ανήκει στο Αμβούργο) και τον διαδέχθηκε ο μόνος γιος του Φρειδερίκος Γουλιέλμος. Έλαβε τις διακρίσεις των Ταγμάτων: του Ελέφαντος, του Αγ. Αλεξάνδρου Νιέφσκι, του Ερυθρού Αετού και του Αγ. Ουμβέρτου.

Οικογένεια
Νυμφεύτηκε το 1780 τη Φρειδερίκη, κόρη του Καρόλου Λεοπόλδου, κόμη του Σλίμπεν και είχε τέκνα:
 Φρειδερίκη 1780-1862
 Λουίζα 1783-1803, παντρεύτηκε τον Φρειδερίκο Φερδινάνδο, δούκα του Άνχαλτ-Κέτεν
 Φρειδερίκος Γουλιέλμος 1785-1831, δούκας του Σλέσβιχ-Χόλσταϊν-Σόντερμπουργκ-Γκλύξμπουργκ

Παραπομπές 

Οίκος του Γκλύξμπουργκ